ΚΑΝΟΝΙΣΜΟΣ (ΕΚ) αριθ. 1011/94 ΤΗΣ ΕΠΙΤΡΟΠΗΣ της 29ης Απριλίου 1994 για τον καθορισμό ορισμένων πρόσθετων λεπτομερειών για την εφαρμογή του συμπληρωματικού μηχανισμού στις συναλλαγές στον τομέα των οπωροκηπευτικών (ΣΜΣ) μεταξύ της Ισπανίας και της Κοινότητας με τη σύνθεσή της στις 31 Δεκεμβρίου 1985 όσον αφορά ορισμένα οπωροκηπευτικά

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3210/89 του Συμβουλίου της 23ης Οκτωβρίου 1989 για τον καθορισμό των γενικών κανόνων εφαρμογής του συμπληρωματικού μηχανισμού κατά τις συναλλαγές νωπών οπωροκηπευτικών (1), όπως τροποποιήθηκε από τον κανονισμό (ΕΟΚ) αριθ. 3818/92 (2), και ιδίως το άρθρο 9,

Εκτιμώντας:

ότι ο κανονισμός (ΕΟΚ) αριθ. 816/89 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 3831/92 (4), καθόρισε τον κατάλογο των προϊόντων που υπάγονται στο συμπληρωματικό μηχανισμό που εφαρμόζεται στις συναλλαγές στον τομέα των οπωροκηπευτικών από την 1η Ιανουαρίου 1990- ότι, μεταξύ των προϊόντων αυτών, συμπεριλαμβάνονται οι τομάτες, οι αγκινάρες, τα πεπόνια, οι φράουλες, τα βερίκοκα και τα ροδάκινα-

ότι ο κανονισμός (ΕΟΚ) αριθ. 3944/89 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3308/91 (6), θέσπισε τις λεπτομέρειες εφαρμογής του συμπληρωματικού μηχανισμού στις συναλλαγές νωπών οπωροκηπευτικών, εφεξής ονομαζόμενου "ΣΜΣ"-

ότι ο κανονισμός (ΕΚ) αριθ. 681/94 της Επιτροπής (7) καθόρισε για τα προαναφερθέντα προϊόντα τις περιόδους που αναφέρονται στο άρθρο 2 του κανονισμού (ΕΟΚ) αριθ. 3210/89 έως την 1η Μαΐου 1994- ότι οι τελευταίες προοπτικές αποστολών προς την υπόλοιπη κοινοτική αγορά, με εξαίρεση την Πορτογαλία, καθώς και η κατάσταση της κοινοτικής αγοράς, οδηγούν στον καθορισμό για τα πεπόνια και τις αγκινάρες της περιόδου Ι- ότι, όσον αφορά τις φράουλες, τις τομάτες, τα βερίκοκα και τα ροδάκινα, με βάση τα προαναφερθέντα κριτήρια, πρέπει να καθοριστούν ως προς τα προϊόντα αυτά αντιστοίχως περίοδοι ΙΙ και Ι για τις τομάτες, περίοδοι ΙΙΙ, ΙΙ και Ι για τις φράουλες, περίοδοι Ι και ΙΙ για τα βερίκοκα και μια περίοδος Ι και ΙΙ για τα ροδάκινα έως τις 19 Ιουνίου συμπεριλαμβανομένης- ότι, δεδομένου του ιδιαίτερα ευαίσθητου χαρακτήρα που παρουσιάζει η αγορά για τα προϊόντα αυτά, πρέπει να καθοριστούν ενδεικτικά ανώτατα όρια σύμφωνα με το άρθρο 3 του κανονισμού (ΕΟΚ) αριθ. 3210/89, για μικρά χρονικά διαστήματα-

ότι πρέπει να υπενθυμιστεί ότι οι διατάξεις του κανονισμού (ΕΟΚ) αριθ. 3944/89, οι σχετικές με τη στατιστική παρακολούθηση και τη χρησιμοποίηση των εγγράφων εξόδου για τις ισπανικές αποστολές και τις διάφορες ανακοινώσεις των κρατών μελών, εφαρμόζονται προκειμένου να διασφαλίζεται η λειτουργία του ΣΜΣ-

ότι η ανάγκη ακριβούς ενημέρωσης διακιολογεί τη συχνή περιοδικότητα των ανακοινώσεων στην Επιτροπή όσον αφορά τη στατιστική παρακολούθηση των συναλλαγών-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για τις αγκινάρες και τα πεπόνια που υπάγονται στους κωδικούς ΣΟ που αναφέρονται στον πίνακα, οι περίοδοι που αναφέρονται στο άρθρο 2 του κανονισμού (ΕΟΚ) αριθ. 3210/89 καθορίζονται στο ίδιο παράρτημα.

2. Για τις φράουλες που υπάγονται στους κωδικούς ΣΟ 0810 10 90 και 0810 10 10, τις τομάτες που υπάγονται στον κωδικό ΣΟ 0702 00 10, τα βερίκοκα που υπάγονται στον κωδικό ΣΟ 0809 10 00 και τα ροδάκινα που υπάγονται στον κωδικό ΣΟ ex 0809 30 00:

- τα ενδεικτικά ανώτατα όρια που προβλέπονται στο άρθρο 83 παράγραφος 1 της πράξης προσχώρησης και

- οι περίοδοι που αναφέρονται στο άρθρο 2 του κανονισμού (ΕΟΚ) αριθ. 3210/89

καθορίζονται στο παράρτημα.

Άρθρο 2

1. Για τις αποστολές της Ισπανίας προς την υπόλοιπη αγορά της Κοινότητας, με εξαίρεση την Πορτογαλία, των προϊόντων που αναφέρονται στο άρθρο 1, εφαρμόζονται οι διατάξεις του κανονισμού (ΕΟΚ) αριθ. 3944/89, με εξαίρεση τα άρθρα 5 και 7.

Εντούτοις, η ανακοίνωση που προβλέπεται στο άρθρο 2 παράγραφος 2 του εν λόγω κανονισμού πραγματοποιείται το αργότερο κάθε Τρίτη για τις ποσότητες που αποστέλλονται κατά τη διάρκεια της προηγούμενης εβδομάδας.

2. Οι ανακοινώσεις που προβλέπονται στο άρθρο 9 πρώτο εδάφιο του κανονισμού (ΕΟΚ) αριθ. 3944/89 για τα προϊόντα που αναφέρονται στο άρθρο 1 παράγραφος 2, που υπάγονται σε περίοδο ΙΙ ή σε περίοδο ΙΙΙ, διαβιβάζονται στην Επιτροπή κάθε εβδομάδα, το αργότερο την Τρίτη για την προηγούμενη εβδομάδα.

Κατά τη διάρκεια εφαρμογής της περιόδου Ι, οι ανακοινώσεις αυτές πραγματοποιούνται μηνιαίως, το αργότερο την πέμπτη ημέρα κάθε μήνα, για τα στοιχεία του προηγούμενου μήνα- κατά περίπτωση, η ανακοίνωση αυτή περιλαμβάνει την ένδειξη "καμία".

Άρθρο 3

Ο παρών κανονισμός αρχίζει να ισχύει στις 2 Μαΐου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Απριλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 312 της 27. 10. 1989, σ. 6.

(2) ΕΕ αριθ. L 387 της 31. 12. 1992, σ. 15.

(3) ΕΕ αριθ. L 86 της 31. 3. 1989, σ. 35.

(4) ΕΕ αριθ. L 387 της 31. 12. 1992, σ. 47.

(5) ΕΕ αριθ. L 379 της 28. 12. 1989, σ. 20.

(6) ΕΕ αριθ. L 313 της 14. 11. 1991, σ. 13.

(7) ΕΕ αριθ. L 83 της 26. 3. 1994, σ. 45.

ΠΑΡΑΡΤΗΜΑ

Καθορισμός των περιόδων που αναφέρονται στο άρθρο 2 του κανονισμού (ΕΟΚ) αριθ. 3210/89 και ενδεικτικά ανώτατα όρια που αναφέρονται στο άρθρο 83 της πράξης προσχώρησης Περίοδος από 2 Μαΐου έως 14 Ιουνίου 1994

"" ID="1">Αγκινάρες> ID="2">0709 10 00> ID="3">Ι"> ID="1">Πεπόνια> ID="2">0807 10 90> ID="3">Ι">

"" ID="1">Τομάτες> ID="2">0702 10 10> ID="3">2. 5. 8. 5. 1994: 5 800> ID="4">ΙΙ"> ID="3">9. 5. 15. 5. 1994: 5 800> ID="4">ΙΙ"> ID="3">16. 5. 19. 6. 1994: - > ID="4">Ι"> ID="1">Φράουλες> ID="2">0810 10 90> ID="3">2. 5. 8. 5. 1994: 21 200> ID="4">ΙΙ"> ID="2">και> ID="3">9. 5. 15. 5. 1994: 12 700> ID="4">ΙΙ"> ID="2">0810 10 10> ID="3">16. 5. 22. 5. 1994: 9 200> ID="4">ΙΙ"> ID="3">23. 5. 19. 6. 1994: - > ID="4">Ι"> ID="1">Βερίκοκα> ID="2">0809 10 00> ID="3">2. 5. 8. 5. 1994: - > ID="4">Ι"> ID="3">30. 5. 5. 6. 1994: 5 300> ID="4">ΙΙ"> ID="3">6. 6. 12. 6. 1994: 5 300> ID="4">ΙΙ"> ID="3">13. 6. 19. 6. 1994: 5 300> ID="4">ΙΙ"> ID="1">Ροδάκινα (με εξαίρεση τα Brugnons και τα νεκταρίνια)"> ID="2">ex 0809 30 00> ID="3">2. 5 22. 5. 1994: - > ID="4">Ι"> ID="3">23. 5 29. 5. 1994: 11 400> ID="4">ΙΙ"> ID="3">30. 5 5. 6. 1994: 10 600> ID="4">ΙΙ"> ID="3">6. 6 12. 6. 1994: 9 200> ID="4">ΙΙ"> ID="3">13. 6 19. 6. 1994: 8 700> ID="4">ΙΙ">